6.Estonija je vlogo vložila v okviru meril za pomoč iz člena 4(2), ki odstopajo od meril iz člena 4(1)(b) uredbe o ESPG, ki zahteva vsaj 500 delavcev, ki so postali presežni v referenčnem obdobju devetih mesecev v podjetjih, ki delujejo v isti gospodarski panogi na ravni oddelka NACE Revizija 2 in se nahajajo v eni regiji ali dveh sosednjih regijah na ravni NUTS 2 v državi članici.

5.Vloga se nanaša na 1 550 delavcev, ki so postali presežni v gospodarskih sektorjih, razvrščenih v oddelek 19 (Proizvodnja koksa in naftnih derivatov) in oddelek 20 (Proizvodnja kemikalij in kemičnih izdelkov) NACE Revizija 2.

4.Estonija je vlogo EGF/2016/003 SE/petroleum and chemicals vložila 11. maja 2016, tj. v 12 tednih od datuma, ko so bila izpolnjena merila za pomoč iz člena 4 uredbe o ESPG. Komisija je prejem vloge potrdila 11. maja 2016 in od Estonije zahtevala dodatne informacije 25. maja 2016. Te dodatne informacije so bile predložene v šestih tednih od datuma zahtevka. Komisija mora oceno skladnosti vloge s pogoji za finančni prispevek zaključiti v 12 tednih od prejema popolne vloge; ta rok se izteče 28. septembra 2016.

2.Estonija je 11. maja 2016 vložila vlogo EGF/2016/003 EE/petroleum and chemicals za finančni prispevek iz ESPG po odpustih v gospodarskih sektorjih, razvrščenih v oddelek 19 (Proizvodnja koksa in naftnih derivatov) in oddelek 20 (Proizvodnja kemikalij in kemičnih izdelkov) NACE Revizija 2 v Estoniji.

1.Pravila o finančnih prispevkih iz Evropskega sklada za prilagoditev globalizaciji (ESPG) so določena v Uredbi (EU) št. 1309/2013 Evropskega parlamenta in Sveta z dne 17. decembra 2013 o Evropskem skladu za prilagoditev globalizaciji (2014–2020) in razveljavitvi Uredbe (ES) št. 1927/2006 (v nadaljnjem besedilu: uredba o ESPG).

–689 od datuma, ko je delodajalec v skladu s členom 3(1) Direktive Sveta 98/59/ES uradno pisno obvestil pristojni javni organ o načrtovanih kolektivnih odpustih. Estonija je pred datumom zaključka ocene s strani Komisije potrdila, da je bilo teh 689 delavcev dejansko odpuščenih;

–471 od datuma, ko je delodajalec posamezne delavce obvestil o odpustu ali odpovedi pogodbe o zaposlitvi;

–390 od datuma dejanske odpovedi pogodbe o zaposlitvi ali njenega izteka.

Upravičeni prejemniki

9.Skupno število upravičenih prejemnikov je 1 550.

Povezava med odpusti in velikimi strukturnimi spremembami v svetovnih trgovinskih tokovih, ki so posledica globalizacije

10.Da bi Estonija dokazala povezavo med odpusti in velikimi strukturnimi spremembami v svetovnih trgovinskih tokovih, ki so posledica globalizacije, trdi, da je država majhno odprto gospodarstvo z visoko odvisnostjo od izvoza blaga in storitev (skoraj 80 % BDP leta 2015 v primerjavi s 43,5 % v EU-28). Estonsko gospodarstvo so močno prizadeli nedavni pretresi na svetovnem naftnem trgu in splošno poslabšanje položaja Evrope v mednarodni trgovini. Okrožje Ida-Virumaa, na severovzhodu Estonije, je bilo še posebej močno prizadeto, ne samo zaradi svojega oddaljenega geopolitičnega položaja na meji z Rusijo, temveč zlasti zaradi visoke koncentracije industrijskih panog, odvisnih od cene nafte in plina na tem območju. Sektorja, ki sta predmet te vloge, sta bila prizadeta na različne načine.

11.Kar zadeva proizvodnjo kemikalij in kemičnih izdelkov, je proizvodnja mineralnih gnojil energetsko zelo intenzivna (cene plina predstavljajo do 80 % skupnih proizvodnih stroškov). Zaradi velikega zvišanja cen zemeljskega plina imajo regije s poceni plinom zunaj Evrope konkurenčno prednost in omogočajo proizvodnjo gnojil po veliko nižjih stroških kot v Evropi. Višji okoljski standardi so imeli dodatne negativne učinke na konkurenčnost sektorja v Evropi. Delež EU pri svetovni proizvodnji kemikalij je s 30,9 % v letu 2004 padel na 17 % v letu 2014. EU je postopoma izgubila svoj vodilni položaj v svetovni prodaji kemikalij na Kitajsko, ki je v istem časovnem obdobju svoj delež povečala z 9 % na skoraj 35 %. Tudi drugod po Aziji so se povečali tržni deleži, poleg tega pa je tudi v ZDA dostopnost poceni plina iz skrilavca vplivala na razmeroma poceni proizvodnjo.

12.Kar zadeva sektor proizvodnje koksa in naftnih derivatov, zlasti industrijo nafte iz skrilavca, je pridobivanje nafte iz skrilavca odvisno od svetovnih cen nafte. Ker je pridobivanje nafte iz skrilavca razmeroma drago, je ekonomsko izvedljivo le, kadar so cene nafte visoke. Po podatkih estonskega statističnega urada se je zaradi padajočih cen nafte estonski izvoz mineralnih goriv zmanjšal za 25 % v prvih dveh mesecih leta 2016 v primerjavi z enakim obdobjem leto poprej.

13.Sektor proizvodnje koksa in naftnih derivatov doslej še ni bil predmet nobene vloge za pomoč ESPG. Proizvodni sektor kemikalij in kemičnih izdelkov je bil predmet ene vloge za pomoč ESPG, ki je temeljila na spremembah v trgovinskih tokovih zaradi globalizacije.

Dogodki, ki so povzročili odpuste in opustitev dejavnosti

14.Julija 2015 je družba Nitrofert, ki proizvaja sintetični amoniak in sečnino, zaprla svoj proizvodni obrat. Ta odločitev je bila sprejeta zaradi znatnega povečanja cen zemeljskega plina in padca cen mineralnih gnojil, ki ga je povzročila zlasti povečana svetovna konkurenca, v veliki meri s strani azijskih tekmecev. Nitrofert se je s težavami spopadal od leta 2009, ko je bila sprejeta prva odločitev o prekinitvi proizvodnje. Po tem se je proizvodnja nadaljevala, vendar se je zgolj po enem letu znova ustavila. Ker ni bilo nobenih znakov morebitnega izboljšanja razmer, je bila sprejeta odločitev o odpovedi pogodb o zaposlitvi vsem 421 presežnim delavcem.

Oktobra 2015 se je Eesti Energia, vodilna energetska družba s sedežem v baltskih državah in največja družba na svetu, ki dela z nafto iz skrilavca, odločila zmanjšati proizvodnjo nafte iz skrilavca zaradi močnega padca dobička, ki so ga povzročile nižje cene nafte. Tej odločitvi je sledila kolektivna odpoved pogodb o zaposlitvi 114 zaposlenim. V naslednjih mesecih je postalo presežnih nadaljnjih 418 delavcev.

Tretje podjetje, ki je predmet vloge, Viru Keemia Grupp (VKG), prav tako proizvajalec nafte iz skrilavca iz Ida-Virumaa, se sooča s podobnimi težavami zaradi padca cen nafte. VKG je obrat zaprl januarja 2016, zaradi česar je postalo presežnih 597 delavcev.

Pričakovani učinek odpustov na lokalno, regionalno ali nacionalno gospodarstvo in zaposlenost

15.Pričakuje se znaten učinek odpustov na lokalno in regionalno gospodarstvo in zaposlenost. Strm padec proizvodnje nafte iz skrilavca ima tudi posredne učinke na druge sektorje, kot so energetski sektor, predelovalne dejavnosti, rudarstvo in kamnoseštvo. V rudarstvu se je proizvodnja zmanjšala za 40 % zaradi padca pridobivanja naftnega skrilavca, ki je posledica manjšega povpraševanja zaradi nizke cene nafte in naftnih proizvodov iz skrilavca.

16.Okrožje Ida-Virumaa se zaradi svojega geološke lege in demografije sooča s precejšnjimi izzivi. Nahaja se v precej oddaljenem območju na severovzhodu Estonije, tik ob Baltskem morju, približno 200 kilometrov vzhodno od uspešne osrednje regije, ki je za vožnjo preveč oddaljena. Regija na vzhodu meji z Rusko federacijo. Zaradi nižjih plač v Rusiji, trenutnih gospodarskih razmer v Rusiji in omejitev pri delovnih dovoljenjih tudi čezmejno delo ni ravno alternativa. Okrožja, na katera meji neposredno na zahodu in jugu, so redko poseljene kmetijske površine. Ida-Virumaa je najbolj urbana regija v Estoniji. Več kot 80 % prebivalstva živi v mestih, ki so se načeloma kot monokulturne tvorbe oblikovala okrog enega ali dveh velikih proizvodnih obratov.

17.Približno 80 % prebivalcev okrožja Ida-Virumaa je etničnih Rusov, ki so se tam nastanili v sovjetskih časih in delajo v novoustanovljenih sovjetskih industrijskih obratih. Mnogi nimajo estonskega državljanstva in še vedno govorijo rusko, ki je njihov prvi ali pogosto edini jezik.

18.Po razglasitvi neodvisnosti je regija naletela na posebne izzive na trgu dela zaradi zloma ali prestrukturiranja velikih industrijskih obratov v času sovjetske okupacije. To je povzročilo bistveno višje stopnje brezposelnosti v regiji (11,7 % v regiji v letu 2015 v primerjavi z državnim povprečjem 6,2 %). Glede na to, da ruščina v Estoniji ni uradni jezik, imajo samo tisti z dobrim znanjem estonščine možnosti, da najdejo zaposlitev v drugih regijah v Estoniji ali v novih podjetjih, ki vlagajo v okrožje Ida-Virumaa. Pomanjkljivo znanje nacionalnega jezika in kulturne ovire so ena od glavnih ovir za delavce, ki so postali presežni, pri iskanju zaposlitve drugje po državi, ter tudi za družbe, ki želijo vlagati, ali za osebe, ki se preselijo v to regijo.

19.150 000 prebivalcev regije v letu 2015 predstavlja samo 9,5 % nacionalne delovne sile, kar pa pomeni 17,3 % brezposelnih v Estoniji. Glede na splošno slabo stanje zaposlenosti v regiji, vključno z omejenim številom prostih delovnih mest (stopnja prostih delovnih mest, kot delež prostih delovnih mest v skupnem številu delovnih mest, v okrožju Ida-Virumaa je v četrtem četrtletju 2015 znašala 0,8 % v primerjavi z 1,2 % v povprečju v Estoniji), kolektivni odpusti delavcev z razmeroma podobnimi tehničnimi profili za podobna delovna mesta otežujejo okrevanje trga dela.